
PRODUKTRESUMÉ

for

Metoprolol "Orion Pharma", depottabletter


0.	D.SP.NR.
34548

1.	LÆGEMIDLETS NAVN
Metoprolol "Orion Pharma"

2.	KVALITATIV OG KVANTITATIV SAMMENSÆTNING

Metoprolol "Orion Pharma" 25 mg depottabletter
[bookmark: _Hlk234398106]Hver depottablet indeholder 23,75 mg metoprololsuccinat svarende til 25 mg metoprololtartrat.

Metoprolol "Orion Pharma" 50 mg depottabletter
Hver depottablet indeholder 47,5 mg metoprololsuccinat svarende til 50 mg metoprololtartrat.

Metoprolol "Orion Pharma" 100 mg depottabletter
Hver depottablet indeholder 95 mg metoprololsuccinat svarende til 100 mg metoprololtartrat.

Metoprolol "Orion Pharma" 200 mg depottabletter
Hver depottablet indeholder 190 mg metoprololsuccinat svarende til 200 mg metoprololtartrat.

Hjælpestof, som behandleren skal være opmærksom på
Hver filmovertrukket depottablet indeholder 12,1 mg (25 mg tablet), 24,3 mg (50 mg tablet), 48,5 mg (100 mg tablet) eller 97,1 mg (200 mg tablet) lactose (som monohydrat).

Alle hjælpestoffer er anført under pkt. 6.1.



3.	LÆGEMIDDELFORM
Depottabletter

Metoprolol "Orion Pharma" 25 mg depottabletter
Hvide til off-white, ovale, bikonvekse filmovertrukne tabletter med en størrelse på ca. 8,5 mm × 4,5 mm, mærket med ”C” på den ene side af delekærven og ”69” på den anden side af delekærven samt delekærv på den modsatte side.
Tabletten kan deles i to lige store doser.

Metoprolol "Orion Pharma" 50 mg depottabletter
Hvide til off-white, ovale, bikonvekse filmovertrukne tabletter med en størrelse på ca. 12,0 mm × 6,0 mm, mærket med ”C” på den ene side af delekærven og ”68” på den anden side af delekærven samt delekærv på den modsatte side.
Tabletten har kun delekærv for at muliggøre deling af tabletten, så den er nemmere at sluge. Tabletten kan ikke deles i to lige store doser.

Metoprolol "Orion Pharma" 100 mg depottabletter
Hvide til off-white, ovale, bikonvekse filmovertrukne tabletter med en størrelse på ca. 14,0 mm × 8,0 mm, mærket med ”C” på den ene side af delekærven og ”67” på den anden side af delekærven samt delekærv på den modsatte side.
Tabletten har kun delekærv for at muliggøre deling af tabletten, så den er nemmere at sluge. Tabletten kan ikke deles i to lige store doser.

Metoprolol "Orion Pharma" 200 mg depottabletter
Hvide til off-white, ovale, bikonvekse filmovertrukne tabletter med en størrelse på ca. 18,5 mm × 9,5 mm, mærket med ”C” på den ene side af delekærven og ”66” på den anden side af delekærven samt delekærv på den modsatte side.
Tabletten har kun delekærv for at muliggøre deling af tabletten, så den er nemmere at sluge. Tabletten kan ikke deles i to lige store doser.


4.	KLINISKE OPLYSNINGER

4.1	Terapeutiske indikationer

Voksne
· Hypertension
· Angina pectoris
· Hjertearytmier, herunder især supraventrikulær takykardi
· Vedligeholdelsesbehandling efter myokardieinfarkt
· Palpitationer uden organisk hjertesygdom
· Profylaktisk behandling af migræne
· Profylaktisk efter akut myokardieinfarkt
· Stabil symptomatisk hjerteinsufficiens (NYHA II–IV), venstre ventrikels uddrivningsfraktion < 40 %, i kombination med anden behandling af hjerteinsufficiens (se pkt. 5.1).

Pædiatrisk population
Børn og unge i alderen 6-18 år
· Hypertension.

4.2	Dosering og administration
Metoprolol "Orion Pharma" skal tages én gang dagligt, enten i forbindelse med et måltid eller på tom mave. Metoprolol "Orion Pharma" depottabletten skal synkes hel eller deles, men den må ikke tygges eller knuses. Tabletten skal tages med væske (mindst et halvt glas). 

Doserne bør justeres individuelt og tilpasses for at undgå bradykardi. Det følgende skal anvendes som retningslinjer:

	Hypertension
	50 mg én gang dagligt til patienter med let til moderat hypertension. Dosis kan øges til 100-200 mg dagligt efter behov, eller et andet antihypertensivum kan tilføjes behandlingen.

	Angina pectoris
	100–200 mg én gang dagligt.
Om nødvendigt kan behandlingen kombineres med et andet lægemiddel mod koronarsygdom.

	Hjertearytmier
	100–200 mg én gang dagligt.

	Vedligeholdelsesbehandling efter myokardieinfarkt
	200 mg én gang dagligt.


	Funktionelle hjertelidelser associeret med palpitationer
	100 mg én gang dagligt. Om nødvendigt kan dosis øges til 200 mg dagligt.

	Profylaktisk behandling af migræne
	100–200 mg én gang dagligt.

	Stabil symptomatisk hjerteinsufficiens
	Dosis af Metoprolol "Orion Pharma" individualiseres hos patienter med stabil symptomatisk hjerteinsufficiens, som er stabiliseret med anden behandling mod hjerteinsufficiens. Den anbefalede startdosis for patienter i NYHA funktionsklasse III–IV er 12,5 mg én gang dagligt i den første uge. Dosis kan øges til 25 mg dagligt i den anden uge. Den anbefalede startdosis for patienter i NYHA funktionsklasse II er 25 mg én gang dagligt i de første 2 uger.
Fordobling af dosis anbefales efter de første 2 uger. Dosis øges hver anden uge op til 200 mg dagligt eller op til den maksimalt tolereret dosis. Ved langtidsbehandling bør måldosis være 200 mg dagligt eller den maksimalt tolereret dosis. Den behandlende læge bør have erfaring med behandling af stabil symptomatisk hjerteinsufficiens.
Efter hver dosisøgning bør patientens tilstand vurderes nøje. Hvis der opstår hypotension, kan det være nødvendigt at reducere dosis af andre lægemidler der anvendes samtidig. Hypotension udelukker ikke nødvendigvis langtidsbehandling med metoprolol, men dosis bør reduceres, indtil patientens tilstand er stabil.



Nedsat nyrefunktion
Dosisjustering er ikke nødvendig.



Nedsat leverfunktion
Dosis behøver normalt ikke at blive justeret hos patienter med levercirrose, da kun en lille del (5‑10 %) af metoprolol er proteinbundet. Dosisreduktion bør overvejes i tilfælde af svært nedsat leverfunktion f.eks. hos patienter med indopereret shunt.

Ældre
Dosisjustering er ikke nødvendig. Der er ikke tilstrækkelige data tilgængelig for patienter > 80 år. Der skal tages særlige forholdsregler, når dosis øges.

Pædiatrisk population
Den anbefalede startdosis hos børn i alderen 6 år og derover med hypertension er 0,5 mg/kg Metoprolol "Orion Pharma" (0,48 mg/kg metoprololsuccinat) én gang daglig. Den endelige dosis administreret i milligram skal være så tæt på den beregnede dosis (mg/kg) som muligt. Hos patienter, der ikke responderer på 0,5 mg/kg, kan dosis øges til 1,0 mg/kg (0,100 mg/kg metoprololsuccinat), dog må dosis ikke overstige 50 mg (47,5 mg metoprololsuccinat). Hvis det ikke er muligt at opnå den ønskede dosis med Metoprolol "Orion Pharma" depottabletter, kan der anvendes et andet egnet metoprolol‑depottabletprodukt, der er tilgængeligt på markedet. Hos patienter, der ikke responderer på 1,0 mg/kg, kan dosis øges til en maksimal daglig dosis på 2,0 mg/kg (1,9 mg/kg metoprololsuccinat). Doser højere end 200 mg (190 mg metoprololsuccinat) én gang daglig er ikke blevet undersøgt hos børn og unge.

Sikkerhed og virkning hos børn under 6 år er ikke klarlagt. Det frarådes derfor at anvende Metoprolol "Orion Pharma" til denne aldersgruppe.

4.3	Kontraindikationer
2. eller 3. grads AV-blok, patienter med ubehandlet hjerteinsufficiens (pulmonalt ødem hypoperfusion eller hypotension) og patienter i løbende eller periodisk inotrop behandling (beta-receptor-agonisme), udtalt klinisk signifikant sinusbradykardi, syg sinus-syndrom (medmindre patienten har pacemaker), kardiogent shock, alvorlig perifer arteriel sygdom, metabolisk acidose.

Metoprolol må ikke administreres ved mistanke om akut myokardieinfarkt hos patienter med en hjertefrekvens på < 45 slag/min, et PQ-interval > 0,24 sekunder eller et systolisk blodtryk < 100 mmHg.

Overfølsomhed over for det aktive stof, andre betablokkere eller over for et eller flere af hjælpestofferne anført i pkt. 6.1.

4.4	Særlige advarsler og forsigtighedsregler vedrørende brugen
Calciumkanalblokkere af verapamil‑typen må ikke administreres intravenøst til patienter, der behandles med betablokkere.

Betablokkere skal gives med forsigtighed til patienter med astma. Hvis en astmapatient samtidig behandles med en 2-agonist (tablet eller inhalation) og påbegynder behandling med metoprolol, bør dosis af ₂‑agonisten overvåges og om nødvendigt øges. Behandling med Metoprolol "Orion Pharma" påvirker dog 2-receptorer i mindre grad end almindelige tabletformer af 1-selektive betablokkere.

Metoprolol kan forringe diabetesbehandling og tilsløre symptomerne på hypoglykæmi, men risikoen er mindre end ved brug af non-selektive betablokkere.

Betablokkere kan forøge risikoen for alvorlig hypoglykæmi yderligere, når de anvendes sammen med sulfonylurinstoffer. Diabetespatienter skal anbefales at måle blodglukoseniveau omhyggeligt (se pkt. 4.5).

AV-ledningsforstyrrelser forværres meget sjældent under behandling med Metoprolol "Orion Pharma" (mulig AV-blok).
Hvis patienten får tiltagende bradykardi, bør Metoprolol "Orion Pharma" gives i lavere doser eller gradvis seponeres.
Metoprolol kan øge symptomerne ved perifer karsygdom på grund af dets blodtryksnedsættende effekt.

Hvis metoprolol ordineres til en patient med fæokromocytom, skal patienten samtidig være i behandling med en alfa-blokker.

Betablokkerbehandling kan potentielt maskere symptomerne på thyrotoksikose.

Betablokkere kan forværre eller udløse psoriasis.

Pludselig seponering af betablokkere bør undgås. Hvis seponering er nødvendig, bør det om muligt ske gradvist over mindst 2 uger hvor dosen trinvist halveres, indtil der nås en slutdosis på en halv 25 mg tablet. Denne slutdosis skal gives i mindst 4 dage før behandlingen seponeres helt. Hvis der opstår symptomer, anbefales langsommere nedtrapning. Pludselig seponering af betablokkere kan forværre hjerteinsufficiens og øge risikoen for myokardieinfarkt og pludselig død.

Før et kirurgisk indgreb skal anæstesilægen informeres om, at patienten er i behandling med en betablokker. Det frarådes at seponere betablokkerbehandling hos patienter, der skal opereres. Akut opstart af metoprolol i høj dosis bør undgås hos patienter der skal have foretaget non-kardial kirurgi, da dette har været forbundet med bradykardi, hypotension og apopleksi. Disse tilstande kan være fatale hos patienter med høj kardiovaskulær risiko.

Patienter, der bruger betablokkere, kan opleve et mere alvorligt anafylaktisk shock. Behandling med adrenalin giver ikke altid den ønskede terapeutiske virkning hos personer, der tager betablokkere.

Hjælpestoffer
Dette lægemiddel indeholder lactose. Bør ikke anvendes til patienter med hereditær galactoseintolerans, total lactasemangel eller glucose/galactosemalabsorption.

4.5	Interaktion med andre lægemidler og andre former for interaktion
Metoprolol er et CYP2D6-substrat. Lægemidler, der hæmmer CYP2D6 kan påvirke plasmakoncentrationen af metoprolol. Eksempler på CYP2D6-hæmmere omfatter quinidin, terbinafin, paroxetin, fluoxetin, sertralin, celecoxib, propafenon og diphenhydramin. Det kan være nødvendigt nedsætte metoprolol-dosis, når behandling med disse lægemidler igangsættes hos patienter, der er i behandling med metoprolol.



Følgende kombinationer med metoprolol bør undgås:

Barbitursyrederivater: Barbiturater (undersøgt med pentobarbital) inducerer metabolismen af metoprolol via enzyminduktion.

Propafenon: Ved administration af propafenon til 4 patienter, der allerede fik metoprolol, steg plasmakoncentrationerne af metoprolol 2-5 gange og 2 patienter oplevede typiske metoprolol-bivirkninger. Interaktionen blev bekræftet i et studie, der omfattede 8 raske forsøgspersoner. Interaktionen skyldes sandsynligvis, at propafenon, ligesom quinidin, hæmmer metabolismen af metoprolol via cytochrom P450 2D6. Kombinationen er givetvis vanskelig at håndtere, da propafenon også har betareceptorerblokerende egenskaber.

Verapamil: Verapamil i kombination med betablokkere (set ved atenolol, propranolol og pindolol) kan forårsage bradykardi og blodtryksfald. Verapamil og betablokkere har additiv inhibitorisk effekt på AV-ledning og sinusknude-funktion.

Følgende kombinationer med metoprolol kan kræve dosisjustering

Amiodaron: Et enkeltstående klinisk tilfælde tyder på, at patienter behandlet med amiodaron kan udvikle udtalt sinusbradykardi ved samtidig behandling med metoprolol. Amiodaron har en ekstrem lang halveringstid (ca. 50 dage), hvilket betyder, at interaktioner kan forekomme lang tid efter seponering af præparatet.

Klasse I antiarytmika: Klasse I antiarytmika og betareceptorblokerende lægemidler har additive negative inotrope virkninger, hvilket kan resultere i alvorlige hæmodynamiske bivirkninger hos patienter med nedsat venstre ventrikelfunktion. Kombinationen bør undgås ved syg-sinus-syndrom og patologisk AV-overledning. Interaktionen er bedst dokumenteret for disopyramid.

Non-steroide antiinflammatoriske midler/antireumatika (NSAID): Antiflogistika af NSAID‑typen modvirker den antihypertensive virkning af betareceptorblokerende lægemidler. Studier er primært udført med indomethacin. Denne interaktion menes ikke at forekomme med sulindac. Et studie af diclofenac kunne ikke påvise en sådan interaktion.

Diphenhydramin: Diphenhydramin nedsætter clearance (2,5 gange) af metoprolol til α-hydroxymetoprolol via CYP2D6 hos hurtige hydroxylerere. Samtidig øges virkningen af metoprolol.

Digitalisglykosider: Digitalisglykosider givet sammen med betablokkere kan forlænge AV-overledningstid og inducere bradykardi.

Diltiazem: Diltiazem og betablokkere har additive hæmmende virkninger på AV-overledningen og sinusknudefunktion. Udtalt bradykardi er set (enkeltstående rapporter) ved kombinationsbehandling med diltiazem.

Epinefrin: Der foreligger omkring ti rapporter om udtalt hypertension og bradykardi hos patienter behandlet med ikke‑selektive betareceptorblokkere (herunder pindolol og propranolol), som fik administreret adrenalin. Disse kliniske observationer er blevet bekræftet i studier på raske forsøgspersoner. Det er endvidere blevet foreslået, at adrenalin administreret som lokalbedøvelse kan give anledning til disse reaktioner ved intravaskulær administration. Risikoen vurderes at være betydeligt lavere ved kardioselektive betareceptorblokkere.

Phenylpropanolamin: Phenylpropanolamin (norephedrin) i enkeltdoser på 50 mg kan øge det diastoliske blodtryk til patologisk niveau hos raske forsøgspersoner. Generelt modvirker propranolol blodtryksstigningen forårsaget af phenylpropanolamin. Dog kan betareceptorblokkere udløse paradoksale hypertensive reaktioner hos patienter, der får høj-dosis phenylpropanolamin. Hypertensive kriser under behandling med phenylpropanolamin alene er beskrevet i enkelte tilfælde.

Quinidin: Quinidin hæmmer metabolismen af metoprolol hos såkaldte hurtige hydroxylerere (over 90 % i Sverige), hvilket medfører betydeligt øgede plasmakoncentrationer og dermed en øget beta-blokade. En tilsvarende interaktion kan forventes at forekomme med andre betablokkere, der metaboliseres af samme enzym (cytochrom P450 2 D6).

Clonidin: Den hypertensive reaktion, der kan opstå ved pludselig seponering af clonidin, kan forstærkes af betablokkere. Hvis samtidig behandling med clonidin skal stoppes, skal betablokkeren seponeres flere dage før clonidin.

Rifampicin: Rifampicin kan inducere metabolismen af metoprolol, hvilket resulterer i reducerede plasmakoncentrationer.

Patienter, der behandles samtidig med metoprolol og andre betareceptorblokkere (f.eks. øjendråber) eller MAO-hæmmere, bør monitoreres nøje. Inhalationsanæstetika øger den kardiodepressive effekt hos patienter, der behandles med betareceptorblokkere. Det kan være nødvendigt at justere dosis af orale antidiabetika hos patienter, der er i behandling med betablokkere. Samtidig anvendelse af betablokkere og sulfonylurinstoffer kan øge risikoen for svær hypoglykæmi (se pkt. 4.4). Plasmakoncentrationen af metoprolol kan øges ved samtidig administration med cimetidin eller hydralazin.

4.6	Fertilitet, graviditet og amning
Metoprolol "Orion Pharma" depottabletter bør ikke anvendes under graviditet eller amning, medmindre det anses for nødvendigt. Som med andre antihypertensiva kan betablokkere give bivirkninger (f.eks. bradykardi) hos fosteret, den nyfødte og spædbarnet. Generelt reducerer betablokkere placenta perfusionen, hvilket er forbundet med vækstretardering, intrauterin død, abort og for tidlig fødsel. Det anbefales derfor at foretage passende maternofetal overvågning hos gravide kvinder i behandling med metoprolol.

Metoprolol udskilles i modermælk, men ved sædvanlige terapeutiske doser af Metoprolol "Orion Pharma" forventes der ingen virkninger på ammede nyfødte/spædbørn.

4.7	Virkning på evnen til at føre motorkøretøj og betjene maskiner
Ikke mærkning.
Patienten bør være opmærksom på, hvordan Metoprolol "Orion Pharma" påvirker dem, før de fører motorkøretøj eller betjener maskiner, da der kan forekomme svimmelhed og træthed under behandling med metoprolol.

4.8	Bivirkninger
Bivirkningerne har generelt været milde og forbigående. De nedenfor anførte bivirkninger er observeret i kliniske studier eller ved klinisk anvendelse, hovedsageligt i forbindelse med brug af metoprololtartrat tabletter. I mange tilfælde er en årsagssammenhæng med metoprolol ikke bekræftet.

Hyppighederne af bivirkninger er defineret som følger: meget almindelig (≥ 1/10), almindelig (≥ 1/100 til < 1/10), ikke almindelig (≥ 1/1.000 til < 1/100), sjælden (≥ 1/10.000 til < 1/1.000), meget sjælden (< 1/10.000, inklusiv enkeltstående rapporter).

	Hjerte

	Almindelig
	Bradykardi, palpitationer


	Ikke almindelig
	Forbigående forværring af symptomerne på hjertesvigt, kardiogent shock hos patienter med akut myokardieinfarkt*, AV-blok af 1 grad, ødem, prækordialsmerter


	Sjælden
	Hjertesygdomme, hjertearytmier


	Vaskulære sygdomme

	Almindelig
	Balanceproblemer (som i enkelte tilfælde omfatter synkope), kolde ekstremiteter


	Meget sjælden
	Gangræn hos patienter med svære perifere vaskulære lidelser før behandling


	Nervesystemet

	Meget almindelig
	Træthed


	Almindelig
	Svimmelhed, hovedpine


	Ikke almindelig
	Paræstesi, muskelkramper


	Meget sjælden
	Smagsforstyrrelser


	Mave-tarm-kanalen

	Almindelig
	Kvalme, abdominalsmerter, diarré, obstipation


	Ikke almindelig
	Opkastning


	Sjælden
	Mundtørhed


	Blod og lymfesystem

	Meget sjælden
	Trombocytopeni


	Knogler, led, muskler og bindevæv

	Meget sjælden
	Artralgi


	Lever og galdeveje

	Sjælden
	Abnorme værdier for leverfunktionsprøver


	Meget sjælden
	Hepatitis


	Metabolisme og ernæring

	Ikke almindelig
	Vægtøgning


	Psykiske forstyrrelser

	Ikke almindelig
	Depression, koncentrationsbesvær, døsighed eller søvnløshed, mareridt


	Sjælden
	Angst, nervøsitet, impotens og andre seksuelle forstyrrelser


	Meget sjælden
	Hukommelsestab- eller svækkelse, konfusion, hallucinationer


	Luftveje, thorax og mediastinum

	Almindelig
	Funktionsdyspnø


	Ikke almindelig
	Bronkospasmer


	Sjælden
	Rhinitis


	Øjne

	Sjælden
	Synsforstyrrelser, tørre eller irriterede øjne, konjunktivitis


	Øre og labyrint

	Meget sjælden
	Tinnitus


	Hud og subkutane væv

	Ikke almindelig
	Eksem (psoriasis-lignende urticaria og dystrofiske hudlæsioner), hyperhidrosis


	Sjælden
	Hårtab


	Meget sjælden
	Fotosensitivitet, forværring af psoriasis




*Forekom 0,4 % hyppigere i et studie med 46.000 patienter med akut myokardieinfarkt i forhold til placebo. Hyppigheden af kardiogent shock var 2,3 % i metoprololgruppen og 1,9 % placebogruppen i undergruppen af patienter med lavt ’shock risk index’. ’Shock risk index’ var baseret på den absolutte risiko for shock hos hver individuel patient ud fra alder, køn, tidsforsinkelse, Killip class, blodtryk, hjertefrekvens, EKG abnormaliteter og tidligere hypertension. Patientgruppen med lavt ’ shock risk index’ svarer til de patienter der anbefales metoprolol ved akut myokardie infarkt.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering

Symptomer
Symptomer på overdosering kan omfatte hypotension, hjerteinsufficiens, bradykardi og bradyarytmi, hjerteledningsforstyrrelser og bronkospasme.

Behandling
Behandling skal gives på et hospital, der kan tilbyde passende understøttende foranstaltninger, monitorering og overvågning.

Maveskylning og/eller aktivt kul kan administreres, hvis dette findes forsvarligt.

Bradykardi og ledningsforstyrrelser behandles med atropin, adreno-stimulerende lægemidler eller pacemaker.

Hypotension, akut hjertesvigt og shock skal behandles med passende volumenforøgelse, injektion af glucagon (om nødvendigt efterfulgt af intravenøs infusion af glucagon), intravenøs administration af adrenostimulerende lægemidler såsom dobutamin, med supplement af α1‑receptoragonister i tilfælde af vasodilatation. Intravenøs anvendelse af Ca2+ kan også overvejes.

Bronkospasme kan sædvanligvis imødegås med bronkodilatatorer.

4.10	Udlevering
B


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Betablokerende lægemidler, selektive, ATC-kode: C07AB02.

Metoprolol er en 1-selektiv receptorblokker, dvs. at den blokerer 1-receptorer i hjertet ved markant lavere doser, end hvad der er nødvendigt for at blokere 2-receptorer.

Metoprolol har ubetydelig cellemembranstabiliserende effekt og er uden partiel agonistaktivitet. 

Metoprolol reducerer eller hæmmer katekolaminernes stimulerende virkning på hjertet (de frigøres især under fysisk og mentalt stress). Metoprolol reducerer takykardi, øger minutvolumen og øger hjertekontraktilitet, som normalt fremkaldes af en akut stigning i katekolaminer, og sænker blodtrykket. Under høje endogene adrenalinkoncentrationer, har metoprolol mindre effekt på blodtryksreguleringen end de non-selektive betablokkere.

Plasmakoncentrationen og virkningen (₁‑blokade) af Metoprolol "Orion Pharma" depottabletter er mere stabil over 24 timer end den, der opnås med konventionelle tabletformuleringer af selektive ₁‑receptorblokkere.

Plasmakoncentrationerne er stabile, og derfor er den kliniske ₁‑selektivitet bedre end den, der opnås med konventionelle tabletformuleringer af selektive ₁‑receptorblokkere. Desuden er risikoen for bivirkninger, som er forbundet med maksimalkoncentrationer (f.eks. bradykardi og træthed i benene), minimal.

Hvis det skønnes nødvendigt, kan metoprolol gives i kombination med en 2-agonist til patienter med symptomer på obstruktive lungelidelser. Når metoprolol gives i terapeutiske doser sammen med en 2‑agonist, har metoprolol en mindre effekt end non-selektive betablokkere på den 2-medierede bronkodilatation.

Effekten af metoprolol på insulinfrigørelsen og kulhydratomsætningen er mindre end de non-selektive betablokkere.

Effekten af metoprolol behandling på det kardiovaskulære respons forårsaget af hypoglykæmi er mindre end de non-selektive betablokkere.

Korttidsstudier har vist, at metoprolol kan fremkalde en svag stigning i blodets indhold af triglycerider og et fald i mængden af frie fedtsyrer. I enkelte tilfælde er der målt et svagt fald i HDL-niveauer (High Density Lipoproteiner), men i mindre grad end for de non-selektive betablokkere. Men en signifikant reduktion af total serumkolesterolkoncentration er blevet påvist efter metoprolol behandling i et studie, der har strakt sig over flere år.

Livskvaliteten forbliver uændret eller forbedret under behandling med metoprolol.
Livskvaliteten er vist at være forbedret, når patienter behandles med metoprolol efter et myokardieinfarkt. Metoprolol behandling har vist sig at forbedre livskvaliteten hos patienter med stabil symptomatisk hjerteinsufficiens.

Pædiatrisk population
I et 4-ugers studie med 144 pædiatriske patienter (i alderen 6 til 16 år) med primært essentiel hypertension har metoprolol vist sig at reducere det systoliske blodtryk med 5,2 mmHg med 0,2 mg/kg (p=0,145), 7,7 mmHg med 1,0 mg/kg (p=0,027) og 6,3 mmHg med 2,0 mg/kg (p=0,049) med maksimal dosis af 200 mg/dag sammenlignet med 1,9 mmHg med placebo. For det diastoliske blodtryk var denne reduktion henholdsvis 3,1 mmHg (p=0,655), 4,9 mmHg (p=0,280), 7,5 mmHg (p=0,017) og 2,1 mmHg. Der blev ikke observeret tydelige forskelle i blodtryksreduktion baseret på alder, Tanner-stadium eller etnisk oprindelse.

Virkning på hypertension
Metoprolol sænker forhøjet blodtryk i stående og liggende stilling. Ved behandlingsstart kan metoprolol i nogle timer medføre en klinisk irrelevant stigning i den perifere vaskulære modstand. Under langtidsbehandling kan den perifere modstand nedsættes på grund af reversibel arteriel hypertrofi. Det er vist, at langtidsbehandling med metoprolol kan reducere venstre ventrikelhypertrofi og forbedre venstre ventrikels diastoliske funktion og venstre ventrikels fyldningsgrad.

I et 4-ugers studie med 144 pædiatriske patienter (i alderen 6 til 16 år) med hypertension har metoprolol i doser på 1,0-2,0 mg/kg reduceret det placebojusterede systoliske blodtryk (med 4-6 mmHg). Den gennemsnitlige placebojusterede reduktion i diastolisk blodtryk med 2,0 mg/kg var 5 mmHg. Der blev ikke observeret tydelige forskelle i blodtryksreduktion baseret på alder, Tanner-skala eller etnisk oprindelse.

Metoprolol har vist sig at reducere risikoen for død som følge af hjertesygdom hos patienter med let til moderat hypertension, primært fordi risikoen for kardiovaskulær død, fatale og ikke‑fatale myokardieinfarkter samt apopleksi reduceres.

Virkning på angina pectoris
Hos patienter med angina pectoris er det vist, at metoprolol reducerer antallet, varigheden og sværhedsgraden af både anfald af brystsmerter og episoder med smertefri iskæmi, samt forbedre den fysiske funktionsevne.

Virkning på hjerteinsufficiens
Hos patienter med symptomer på hjerteinsufficiens (NYHA II-IV) og med nedsat uddrivningsfraktion (< 40%) har metoprolol vist sig at forbedre prognosen samt at nedsætte antallet af hospitalsindlæggelser som følge af forværret hjerteinsufficiens. Behandling med metoprolol forbedrede også uddrivningsfraktionen, reducerede venstre ventrikels diastoliske og systoliske volumen og forbedrede NYHA‑klasse samt livskvalitet.

I MERIT‑HF‑studiet (3.991 patienter) blev metoprolol kombineret med standardbehandling for hjerteinsufficiens, dvs. et diuretikum, en ACE‑hæmmer eller hydralazin, hvis en ACE‑hæmmer ikke blev tolereret, et langtidsvirkende nitrat eller en angiotensin‑II‑antagonist og, om nødvendigt, en glykosid.

Tabellen nedenfor viser endepunkterne pr. patientår i opfølgningsperioden.

	Endepunkt
	Placebo
	Metoprolol

	Mortalitet uanset årsag
	10,8 %
	7,3 %

	Mortalitet uanset årsag og behov for hospitalsindlæggelse
	46,4 %
	40,1 %

	Kardiovaskulær mortalitet
	11,2 %
	7,0 %



Virkning på hjerterytmen
Hvis patienten oplever supraventrikulær takykardi eller atrieflimren og ventrikulære ekstrasystoler kan metoprolol anvendes til at regulere hjertefrekvens.

Virkning på myokardieinfarkt
Metoprolol nedsætter mortaliteten, hvis der er mistanke om, eller patienten er diagnosticeret med myokardieinfarkt, overvejende på grund af en reduktion af risikoen for pludselig død. Denne virkning antages til dels at skyldes metoprolols evne til at forebygge ventrikulære arytmier. Den ventrikelflimmer‑forebyggende virkning menes at være baseret på to mekanismer. Metoprolol påvirker vagusnerven på hjerneniveau og dermed hjertets elektriske stabilitet. Derudover reducerer metoprolol den iskæmiske aktivitet i det sympatiske nervesystem, hvilket medfører en gunstig ændring i kontraktilitet, hjertefrekvens og blodtryk. Både tidlig og sen intervention reducerer mortaliteten hos risikopatienter med tidligere hjertesygdom, samt hos patienter med diabetes mellitus.
Det er ligeledes vist, at metoprolol reducerer risikoen for tilbagevendende non-fatal myokardieinfarkt.

Virkning på palpitationer
Metoprolol kan anvendes til at behandle funktionelle hjertesygdomme med palpitationer.

Virkning på migræne
Metoprolol kan anvendes til profylaktisk behandling af migræne.


5.2	Farmakokinetiske egenskaber

Absorption og fordeling
Metoprolol absorberes fuldstændig efter oral administration. På grund af en udtalt first-pass metabolism er biotilgængeligheden efter en enkelt oral dosis ca. 50 %. Biotilgængeligheden af depottabletterne er ca. 20-30 % lavere end for konventionelle tabletter. Dette har dog ingen væsentlig betydning for den kliniske virkning, da AUC‑værdierne er de samme som for konventionelle tabletter, når man vurderer hjertefrekvensen. Kun en lille del af metoprolol, ca. 5-10 %, er bundet til plasmaproteiner.
Hver Metoprolol "Orion Pharma" depottablet indeholder mange langsomt opløsende metoprololsuccinat-granulater. Hvert granulat er overtrukket med en polymerfilm, som kontrollerer frigivelseshastigheden af metoprolol.

Depottabletten opløses hurtigt, og granulatet spredes i mave‑tarm‑kanalen, hvor metoprolol frigives kontinuerligt over 20 timer. Halveringstiden for elimination af metoprolol er i gennemsnit 3,5 timer (se ”Biotransformation og elimination”). Således opnås en jævn plasmakoncentration af metoprolol over 24 timer doseringsinterval. Frigivelseshastigheden er uafhængig af fysiologiske faktorer som pH og peristaltik.

Biotransformation og elimination
Metoprolol metaboliseres ved oxidation i leveren hovedsageligt af CYP2D6. De tre kendte hovedmetabolitter udviste ingen klinisk signifikant beta‑receptorblokerende effekt.

Mere end 95 % af en oral dosis udskilles i urinen. Ca. 5 % af dosis, i enkelte tilfælde op til 30 %, udskilles uomdannet. Den gennemsnitlige plasma‑eliminationshalveringstid for metoprolol er 3,5 timer (interval: 1-9 timer). Den totale clearance er ca. 1 l/min.

Farmakokinetikken for metoprolol hos ældre patienter adskiller sig ikke væsentligt fra den hos yngre patienter. Den systemiske biotilgængelighed og eliminationen af metoprolol er normal hos patienter med nyresvigt. Elimineringen af metabolitterne er dog langsommere. Hos patienter med en glomerulusfiltrationshastighed (GFR) under 5 ml/min blev der observeret en signifikant akkumulering af metabolitterne. Dette medfører dog ikke en øget beta‑receptorblokerende effekt af metoprolol.

Nedsat leverfunktion påvirker ikke farmakokinetikken af metoprolol i væsentlig grad, da kun en lille del af metoprolol er bundet til proteiner. Hvis patienten derimod har svær levercirrose og portokaval shunt, kan biotilgængeligheden af metoprolol stige og den totale clearance falde. Hos patienter med portokaval shunt er den totale clearance ca. 0,3 l/min, og AUC‑værdierne er ca. 6 gange højere end hos raske individer.

Metoprolols farmakokinetiske profil hos hypertensive pædiatriske patienter mellem 6 og 17 år svarer til den farmakokinetik, der tidligere er beskrevet hos voksne. Clearance af Metoprolol efter oral indtagelse (CL/F) steg lineært i forhold til kropsvægt.

5.3	Non-kliniske sikkerhedsdata
Ingen signifikante fund.




6.	FARMACEUTISKE OPLYSNINGER

6.1	Hjælpestoffer

Tabletkerne
Cellulose, mikrokrystallinsk
Ethylcellulose
Dibutylsebacat
Hypromellose
Tributylacetylcitrat
Polyvinylacetatdispersion 30 %
Talcum
Macrogol
Povidon
Cellulose, silicificeret mikrokrystallinsk
Lactosemonohydrat 75 dele og mikrokrystallinsk cellulose 25 dele
Silica, kolloid vandfri
Magnesiumstearat

Tabletovertræk
[bookmark: _Hlk150388194]Hypromellose
Titandioxid (E171)
Macrogol
Talcum

6.2	Uforligeligheder
Ikke relevant.

6.3	Opbevaringstid
2 år.

6.4	Særlige opbevaringsforhold
Dette lægemiddel kræver ingen særlige forholdsregler vedrørende opbevaringen

6.5	Emballagetype og pakningsstørrelser
PVDC/PVC‑aluminium blisterpakninger i æsker.
Pakningstørrelser: 10, 20, 30, 50, 60 og 100 depottabletter.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Ikke anvendt lægemiddel samt affald heraf skal bortskaffes i henhold til lokale retningslinjer.

7.	INDEHAVER AF MARKEDSFØRINGSTILLADELSEN
Orion Corporation
Orionintie 1
FI-02200 Espoo
Finland

Repræsentant
Orion Pharma A/S
Ørestads Boulevard 73
2300 København S

8.	MARKEDSFØRINGSTILLADELSESNUMMER (-NUMRE)
25 mg: 	73718
50 mg: 	73719
100 mg: 	73720
200 mg: 	73721

9.	DATO FOR FØRSTE MARKEDSFØRINGSTILLADELSE
8. juli 2026

10.	DATO FOR ÆNDRING AF TEKSTEN
-

